Latino sine Flexione

Latino sine flexione (Latinum sin inflektiones) es auxiliari lingue kreat dal mathematikiste Giuseppe Peano ye 1903. Li lingue self es simplifikat versio de latinum, e retente lun vokablaro. Li justifikatione de Latino sine Flexione bli dona in Peanon artikle, "De Latino sine Flexione, Lingua Auxiliare Internationale". Li artikle argumentad ke auxiliari lingues es nonnesesari pro ke latinum es ja establi kom li international lingue del monde. Li artikle esed klasiki, quamkam lu gradualim omited lun inflektiones til ke esed nulu. On ha nomisa lu "interlingua" ma on mus non konfuse li plu tardi, plu bonim sava Interlingua developat dal International Auxiliary Language Association. 

Quankam Peano ekartad li inflektiones de latinum fro substantives e adjektives lo non ekartad totim gramatikal genre, permisent li selekto de feminini fine por metieres. Li genre de animales es nonchanjabli. Li formes de substantives es fro li  ablativi kasu, ma pro ke disu non es listat in latini lexikes lo donad regle por deriva lu fro li genitivi kasu. Li marke del plurales es final "s" kel es segun-voli. Verbes have poki inflektiones: tempes e modes bli indika per auxiliares. Li resulte es chanjo a positional lingue.

 Extri liges 

 Europeano: latino sine inflexiones- Informatione pri Latino sine Flexione e kelki skriptos de Giuseppe Peano

 Latino sine flexione: paginaro in latino sine flexione; Peanon original skriptos in disi lingue
 Blog in Latino sine Flexione
 (latino sine flexione) Nuntios: Latino sine Flexione in http://nuntios.blogspot.com/

Category:Latinum
Category:Konstrukteti lingues
Category:International auxiliari lingues